《吴正肃公挽歌辞三首 其一》
宋代·沈遘

天下贤良选，当时第一才。文章秘群玉，事业照三台。

暂作东山去，还期宣室来。苍生方愿治，梁木何先摧。

作者简介：（1028—1067）杭州钱塘人，字文通。仁宗皇祐元年进士。历江宁府通判、知制诰、知杭州。明于吏治，令行禁止。召知开封府，迁龙图阁直学士，拜翰林学士、判流内铨。母亡既葬，庐墓下，服丧未竟而卒。有《西溪集》。